b'\n_START_ARTICLE_\nSparkst\xc3\xb8tting\n_START_PARAGRAPH_\nEn sparkst\xc3\xb8tting (fra svensk, hvor st\xc3\xb6tting (= kort k\xc3\xa6lke) er afledet af st\xc3\xb6tt = kort) eller kun spark er en form for sl\xc3\xa6de, best\xc3\xa5ende af en stol med lange meder monteret underneden. P\xc3\xa5 stolen kan man placere varer eller en passager. F\xc3\xb8reren st\xc3\xa5r bag stolen, med et ben p\xc3\xa5 den ene mede, og skubber fra med det andet ben som p\xc3\xa5 et l\xc3\xb8behjul. P\xc3\xa5 stoleryggen er monteret et h\xc3\xa5ndtag, man kan holde fast i og styre sparkst\xc3\xb8ttingen med. Den fungerer kun p\xc3\xa5 h\xc3\xa5rdt, glat underlag som is eller h\xc3\xa5rd sne. Sparkst\xc3\xb8tting benyttes p\xc3\xa5 tilfrosne vand, b\xc3\xa5de p\xc3\xa5 rejse og under isfiskeri. _NEWLINE_Den f\xc3\xb8rste kendte beskrivelse er fra Pite\xc3\xa5 i 1872. Pite\xc3\xa5 har sit eget sparkst\xc3\xb8ttingmuseum med forskellige \xc3\xa6ldre udgaver af sparkst\xc3\xb8ttingen. Efter 1900 kom sparken i almindelig brug ogs\xc3\xa5 i Norge, og i Aschehougs konversationsleksikon fra 1925 forl\xc3\xb8d, at den er "s\xc3\xa6rlig yndet hos ungdommen". Frem til omkring 1930 blev sparkst\xc3\xb8ttingerne fremstillet hos smeden. Efter 1930 blev produktionen industrialiseret. Tidlige sparkst\xc3\xb8ttinger havde meder af tr\xc3\xa6 med jernbeslag under. Sin fulde funktionalitet fik sparkst\xc3\xb8ttingen f\xc3\xb8rst med st\xc3\xa5lmederne._NEWLINE_I tr\xc3\xa6fningen ved Minnesund mellem norsk og tyske tropper i april 1940 blev sparkst\xc3\xb8ttinger anvendt til forflytning af de norske tropper p\xc3\xa5 Mj\xc3\xb8sas is._NEWLINE_P\xc3\xa5 Geilo og i Hurdal afholdes et \xc3\xa5rligt VM for sparkst\xc3\xb8tting.'